Direcția Generală pentru Prizonierii de Război și Internați, (Главное управление по делам военнопленных и интернированных НКВД/МВД СССР, ГУПВИ| GUPVI, GUPVI NKVD SSSR/ MVD SSSR ) a fost un departament al NKVD-ului (mai târziu al MVD-ului) responsabil cu gestionarea situației civililor internați și prizonierilor de război în timpul și după sfârșitul celui de-al Doilea Război Mondial (1939-1953). Acest departament a fost înființat în cadrul NKVD-ului cu numele de „Direcția pentru Prizonierii de Război și Internați” (UPVI) în septembrie 1939, după invadarea Poloniei. UPVI a fost transformat în GUPVI în ianuarie 1945.